text: থাই 'গুহার কিশোরদে'র জন্য ১২টি জার্সি পাঠালো ক্রোয়েশিয়া
  ডেইলি সিলেট ডট কম :: প্রকাশিত হয়েছে : জুলাই ১৯, ২০১৮ | ৫:২২ অপরাহ্ন
  স্পোর্টস ডেস্ক:: বিশ্বকাপ চলাকালীনই সারা বিশ্বে তোলপাড় ফেলে দিয়েছিল থাইল্যান্ডের দুর্গম গুহায় কোচ ও ফুটবলার সহ ১৩ জনের আটকে থাকার ঘটনা। নিখোঁজ হওয়ার ৯ দিন পর যাদের খোঁজ মিলেছিল এবং ১৭দিন পর জীবনের ঝুঁকি নিয়ে ১৮ দেশের ৯০জন ডুবুরি তাদের উদ্ধার করে আনে। থাই গুহায় আটকে থাকা ১২ ফুটবলার এবং তাদের ২৫ বছর বয়সী কোচকে ফিফা আমন্ত্রণ জানিয়েছিল, বিশ্বকাপের ফাইনাল সরাসরি দেখার জন্য।
  কিন্তু শারিরীকভাবে অক্ষম থাকার কারণে তাদের আর মস্কোয় নিয়ে যাওয়া সম্ভব হয়নি। থাইল্যান্ডেই তাদের চিকিৎসা দেয়া হয়। বিশ্বকাপ ফাইনালের আগে মু পা ফুটবল দলের এই কিশোরদের উদ্ধারের ঘটনা ছিল টক অব দ্য ওয়াল্ড। সারা বিশ্বই অধীর আগ্রহে অপেক্ষা করছিল তাদের উদ্ধারের ঘটনার দিকে। শেষ পর্যন্ত তারা সবাই অক্ষত অবস্থায় উদ্ধার হওয়ার পর স্বস্তির নিঃশ্বাস ফেলে পুরো বিশ্ব।